Urarn n Ayt Baha n udrar

Ila Aṭlas mẓẓiyn yat tmlilt isugrn s usrag n wansa nns astratiji lli ɣ illa g ṭuẓumt n tmazirt n Lmɣrib, gn idrarn nns ula nttni yan ɣ iqburn lli llanin ɣ isggʷasn zrinin lliɣ ta ur illi ufgan ɣ tudrt ad, ittawssan waṭlaṣ amẓyan s ubuɣlu n isugam nns igamann, aylli ittajjan aṭlaṣ amẓyan ad yili f isugar ikmamn d flnt tgrawin tinfganin isyafun g igran nns, ig wasif n drɛa d wasif n sus yan ɣ isaffn ɣzifnin ɣ udɣar ad gn ma yusin tudrt n imzdaɣn isgadda asn taɣarast n tirmt nnsn d usrtu n tudrt lli ɣ ad ilin, ilint gis tugt n trgiwin llanin ɣ iggi n isaffn lli isutln i waṭlaṣ ad amẓyan ar d gis ttamẓn aman n tissi d waman n tfllaḥt, gn isaffn ad d wiyyaḍ yat ɣ tmntal lli yujjan afgan ad yut s iẓuṛan nns isti ad iskkus ɣ udrar ad issnti gis tudrt nns d iklu gis taɣrma nns d tmyurin nns.

G umzwaru n usugar ad ikmamn ar nttafa ansiwn n tẓuṛi f uẓṛu s wanawn nns ɣ waṭlaṣ amẓyan s isntal d imamkn gis illan, ismmẓlin idrarn n udɣar ad f wansiwn yaḍnin n tẓuri g tmazirt nnɣ, yili g waṭlaṣ amẓyan tugt n wayda lli d flnt tugt n tɣrmiwin lli zrinin g umzruy n udɣar ad lli ɣ d flnt tugt n tmyurin d tusna ɣ tugt n igran, d aylli d ifl wamun n ufgan n isnfluln d twssniwin d tinnawin d waḍadn d tmyar d iskkirn d wanawn n tudrt d imassn n unyilkm, s wanli d wul nns d win igrawn nns x ddawa n udriz n umras lli g illa ufgan ad.

Tga Ayt Baha udrar yat tɣrmt lli illan ɣ waṭlaṣ amẓyan ɣ tsga taẓlmaḍt nns, lliɣ ittawssan s idrarn lli yusin tugt n tmyurin d taysi tamaziɣt isggʷasn f wiyyaḍ zun d timlsa lli sis iẓlin d ujmak d tmdyazin d tullisin lli ttalsn imqrann i yimẓyann ɣ kraygat iḍ, Ayt Baha n udrar ttawssan s imdyazn nns d urarn lli ittmunan d twuri nnsn ɣ tyrza nɣ iɣ ar mmgrn …, urarn is akkʷ gisn ingḍ ufgan ɣ tasga ad acku ɣinn aɣ ar issa iman nns yall gis tudrt nns, ig urar yat ɣ tmyurin lli d ifl afgan aqbur i tarwa nns.

Tamdyazt tamiwant 
Tamdyazt dar imaziɣn zikk tga yan uskkin awassan da imunn d twuriwin, timyurin, imnɣan… tg yat tmdyazt yusin tifras n isntal n wamun amaziɣ azayku. G Ayt Baha udrar, tawtmt ad iṭṭafn, tmmnɣ f waray n tdlsa d tmdyazt tamiwant s umata uggar n urgaz. G tugtt nns, tamdyazt tamiwant tga tunzilt, tg talli d ikkan ul. Mac, walli ur issinn tamdyazt tamaziɣt rad iɣal is tt iffɣأوبلا ابراهيم، (2008) المرأة الأمازيغية والندية في فنون أسايس (الأطلس الصغير نموذجا)  أعمال الندوة الوطنية التي نظمت يومي 26-27 يوليوز 2005، منشورات المعهد الملكي للثقافة الأمازيغية. .

 Urar d tzrart 
Urar g Ayt Baha udrar urarn gant tn tiwan s ar ttirirnt tmɣarin g uḥwayc s wanawn nns. g tugtt nnsn ar ttggan snat n tiwan, ku adras n uḥwayc ar ittini yat tiwnt, inna d udras ann yaḍn yat. aẓaṛ n tguri “urar” izdi d umyag “rar”, yat sg tfras s tettwassn tdyazt tamaziɣt d amsawal d umrara gr tmaririn d imarirn. mk lli iml taguri ad, ad d tkk amyag “irir”, “ar ttirir”, ayad iska f mnnaw wanẓatn, yan sigsn asḍun n tmdyazt tamaziḍt d yirir. aflla n wawal taguri n “urar” tsmun akkʷ iẓuṛan ad nbdr. llant kra n tfras ismmẓlayn anaw n wurarn f wanawn yaḍnin n tmdyazt (arzzu n umasṭr f usnṭl, tanggift n ibudrarn tamyadast tamatayt n tlḍiwin d trira, mass Ṭayib Lfaqqir)arzzu n umasṭṛ xf usnṭl, tanggift n tbëayyimin tamyadast tamatayt n tlḍiwin d trira, mass tayib lfaqir.

Anawn n urarn 

Urarn n ujmak 
Ajmak iga yan wanaw n urarn lli skarn irgazn ɣ imusutn n tumrt zun d tamɣra nɣ kran tfugla yaḍn, ɣinn aɣ ar ttmunan gn yan n tiwan kra gisn ar ittasi tallunt kra gisn uhu izḍaṛ ad ikkat rcc , yilli yan ar asn immal urar lli rad tinin d tɣarast n unuccg lli rad skrn ar as tinin s wassaɣ aslway n ujmak, llan tugt n urarn lli sar tjmakn ɣ ugwns n umnzu ad zun d:

Amṣawaḍ ad n ujmak illa gr sin; walli izwarn iga s yism Ḥmad Ḥntaja d wiss sin iga Ḥmad Aɣidda lli f ar sawln f uggrn.

ḥntjja :

 llan irgazn ɣ ɣid lli ttannayt
 llan irgazn ɣ iggi wakal nnk
 willi d yiwin aggʷrn ar tama nnk
 is a ka ttannayn ṛbbi ɣ lmslt nnk
 walaynni yutk rbbi s inafaln
 tili tɣuyyit ɣ mddn tns tifawt
 iliḥ ak sul lbab lli kʷn iṭṭayn
 ilin akkʷ ɣinn iṣṛaḍ imi n tiwutc
 inna d umɣar i wḍidda sin s lxnct

aɣidda :

 ssuq aɣ t id nssaɣ iɣ aɣ ikmml
 ur akkʷ nẓḍaṛ i ssrbis n tukkimt
 amma kiyy mqqar radd ṛẓin inxar nnk
 ur ak itthul umud ur a tturruyt
 irattn tḍit acku ɣwann a tmyart
 labudd ad ak d imikk ḍ lxnct

ḥntjja :

 irabbi is ak iffɣ lhmm ixsan nnk
 alliɣ aɣ tnnit aggʷrn nnk flɣ ak t
 awanna ur ixaliḍn tinit as t
 amma nikk hann lblad aɣ a ttswaqqɣ
 hann nlkmk bdda s uɣaras tiwittn
 iɣ awa trit amud ukan tinittn
 addaḍ nskr s lḥsab nnun ɣ lxnct
 amma tin lɛid n rmḍan ur k usint

aḍidda :

 irabbi iḍ ḍinna amud inu fl yi tn
 ssnɣ is darun tmḍaṛa tmaxirt
 ṭllit ɣ lbaraj ur a ttkyyalt
 hann argaz lkdub ur a tn ittiniy ṭikiwt
 ad ak d iḍi wakal nnk aḥḥlb at s uɣu lli gis iɣ urunt

Ɣid yan wanaw yaḍn n umṣawaḍ n urar gr sin imḍarn mqurnin ɣ Ayt Baha n udrar n ujmak, mass ḥmad aɣida d mass ḥmad ric, sawln ɣid f tnzruft :

aḍidda :

 nniḥ ak nit ur nga yat ɣ ifassn
 ɣar ihray uzaɣar ayḥ rwasn
 wanna nɣwi ɣ taḍuṭ ar ittatf
 amma dar lbaṛuḍ ur ak t lkimn
 tirit gis ayḥ nɣin iṛumiyn

rriḥ :

 iɣ awa trit lqqlda ɣ iclḥiyn
 nttat as d ikṛm rbbi tusut nnḥ
 add rẓmn i lfrizi f iḍariwn
 iɣ illa zzḥam n tmɣarin wulun t
 tiɣawsiwin yaḍn samḥ at asn

aḍidda :

 ukklḥ rbbi f ljazayr thul anḥ
 ɣilli d yad nḥiz iliḥ fllasn
 ukan ar gisn ttrjun ad tn tawy
 ẓud awḍiḍ a ḥmad ura ttkmmaln
 yak ur ɣid ill mad aḥ asn immaln
 ullah ar d nwwan ɣid lli ɣ sawalɣ
 ɣar ayɣ iqqil rbbi nikki didk

rriḥ :

 akk ur ihul ljazayr s taqqurt
 isrs nn ugllid lḥrkat nns
 iḍwwrḍ kullu tiḍaf i kra ṭafn
 yili ṛṣaṣ is yugr talkumirt
 ar akkʷ aggan aɣrab imil tasa nns
 akal nnɣ nɣwi t n
 g nn iwutta nns nsrs nn gis lqqyud ula inmɣarn
 yili ljic ifrg nn inafaln
 iwulu nn ẓayyan agʷns n tfṛṛant
 ayt darnḥ ad nɣin alkumirn
 ad fukkun muhrrag iɣ nn ka munn

Tanggift n tmɣra 
Tanggift tga yat twila tadlsant ilan timẓlay nns tt ismmẓlin f wanawn yaḍnin n twilawin tidlsanin, anaw ad wayna t f wanawn yaḍnin n tlɣiwin, acku nzmr ad nenna tanggift tga sg tlɣiwin tifuẓaṛin izdin d yat tmackut n tdmmawt tt nn ikkan ḍr imaziḍn sg zik, maca suln igulaz nns ar assa , anaw ad n urar igan amnsay kigan izdin d tlɣa ar ittawi gas f tnaɣa d ugṛḍ ur ar ittmun d imassn n uẓawan d uṛkaḍ ig awzḍi ad dids imun.

yiwi d udlis n “timstiyin n tmdyazt tamaziɣt” (azduud, 2011 : 217)(azduud, 2011 : 217) yan usnml is tga tsuɣant :

«iwaliwn n umarg lli ttinint tmḍarin ḍ tmḍra zḍ ufran ar tanggift, tga iwaliwn iqburn ur iṭṭafn bab nnsn. ar tn tettamẓ tasut f tayyaḍ, tlla gisnt tulɣa n tslit d usli d ma ad asn ran ayt darsn, illa tt iɣ tga anɛibaṛ ɣ gr ayt dars n usli d win tslit iɣ tlla tnggift ar ittmaɣ kraygat yan ad iml ma ad ifulkin ɣ dar usli d tslit. ar tettyawnna tsuɣant s llɣa d laryaḥ smurgnin ssndamnin, tili f isaffn srs iẓlin, ilint gis twlafin fulkinin f tudrt n ayt tmazirt d tmyurin nnsn ula tiwuriwin lli skarn. iwaliwn n tsuɣant d laryaḥ nns naḥyatn tamazirt s tayyaḍ…». "asuɣl n mass tayib afaqir.

asnml ad isml d tanggift is tga iwaliwn n umarg, uyad isskmr fllaɣ ad nbdd f wawal ad, nssumn d is ur igi amddad. acku, g umzwaru, iqqan d ad nssn is d tibudrarin ur ar ttinint i tnggift amarg, aylli ur illin d aylli ur ttinint akk°دغيرني أحمد 1992: (تانكيفت) ضمن كتاب تاسكلا تمازيغت : مدخل إلى الأدب الأمازيغي ، أعمال الملتقى الأول للأدب الأمازيغي المنظم يومي 17 و 18 ماي 1991 بالدار البيضاء ، منشورات الجمعية المغربية للبحث والتبادل الثقافي ، مطبعة المعارف الجديدة ، الرباط.

Urar n tanggift 

 Akid nzwur a ysm n rbbi iydabysmi lah uraḥman alḥamdu lilahaylli aylli adak ur talati

 aɛyal trḍit akm yiwin
 iysmḥam babam ula iymam
 ula sul luhalt n ayt mam
 alah ukbar ababa ḥnna
 iys nga iysmg ayliɣ a nzaɣ
 iys nga iysmg nḥ tiywiwin
 iyna yam babam ataɛyalt
 tiysura inu aylli ḥ ufus nnm
 tiysura n baba ur tnt zriḥ
 aylli gd aḍar nm afasi
 a tfiɣt adam iɛrḍ lxir
 samḥat ass ayyd ɛmtis
 ula luhlat n ayt mas

Ar d tinin ayt uslli:

 awid awid amas n tsliyt
 maḥa tgat iyjujutn iylim
 ifus ad kiɣ s uɣaras
 iwiḥamd idukan imurn n wakuc

Ar d tinin tt istsliyt

 yaɣ iyi umarag yaɣ iylli
 yaɣ xtili d tmunt a ylli
 yaɣ tiswak lli ḥa izray utbir
 iymini aymmi ma rad zun d sul iyna
 akid ḥ uzur ad tzrt takat niw
 nkr ad tuḍaṭ had aman rɣan
 bqa ɛla xir a tiknytiyn ula aɣaras
 lli d tmunt a ylli
 mas uwanir awiya nḥd anir
 mas uwanir iygut lxir nns

Ar d tinin ayt uslli:

 ṣifd atanɣ ayḍulan nns
 ṣiyfd atanɣ yagug uɣaras
 iyfu lḥal iyɣlid umanar
 iyfu lḥal urunt tramin
 tikazirin kulu mlulnin
 ṣifd atanɣ ayḍulan nnɣ
 nfln tazanin kulu mẓiynin
 ɛad yikin tarwa iymɣarni

Ar d tinin tt ist tsliyt:

 a rman bḍḍu d wakal
 ak ur bakn tazanin

Ar d tinin ayt uslli:

 fkat ass rḍa nun alwalidayn

Ar tinint is tt tsliyt:

 zayd aylli adam isaḥd rbbi
 iḍ rad tfḍ tsliyt ḍ tgmmi n babas ar tinin tt:
 akid nzwur aysm n rbbi

Urarn n twwuri
Itawsan ufgan ɣ umaḍal akkʷ is iga yan ɣ willi iswwurin bahra ɣ tugt n igran, gn imaziɣn yan ɣ ɣwilli istinin tawwuri ɣ wakal afad ad ddrn, ɣin aɣ isti ad ikrz imgr akal nns, iẓu urtin nns issu ayda nns s tugt n tayri d urarn, afgan ɣ aytbaha udrar itawsan s wassaɣ n ubudrar acku sutln as idurar ɣ ku tasga, afad ad bahra ifk ɣ igr n wakal issti urarn afad ad izri tizi gr as dids.

Urarn n tayrza 

 mimi nga tiwizi mami niws
 walli tra tasa d rbbi ad mi niws
 i mrbbi a lbaraka ad ukan tilimt
 a mi ttinih gʷma d walli ikrzn
 yasi myya h unnrar ur ikabr
 ut amt imndi s tadliwin
 ad nmgr i ljwad ad rahan

 Urar n tmgra 

 krzayt ar nkkrz ncrk taḍult
 awalayn ad ur tmggrm urta
 nga tayyuga ḍ ill bahra wul nns
 ur ak nhtajja islban ula rract
 ahya awddi bark llah yuru lluz
 yan dar llan uxsan att ka
 ahya awddi bark llah yuru wargan
 ad d nssnsḍ alamuc nssumm iẓnin

Urar n usrut 

 wayahu
 a munayt a lurud rwaḥt
 hann annrar ad rrutn
 wanna rad isrut ad d iharrw
 a taffa n tucrka d lmut ḥrrant
 im rbbi a lbaraka ad ukan tilimt

Idrnan 
Idrnan gan yat ɣ tmyurin lli iẓlin s tsga n sus, ar sis sfuglan ku assgʷas ɣ wayyur n tuga d ufulki, ɣin aɣ ar ttmunnt tqqbilin d twjiwin ɣ ku tasga, ar skarn yan wanaw n uɣrum lli mu gan s yism idrnan, aɣrum ad ar t skarn ɣ ugwrn d imik n tisnt d waman, ar t ssnwan ilmma, tmun fllas twja s uḥwac n tmɣarin.

urar n idrnan

 ẓuṛ ayt mzil bismi nkcm d d usays allaɛawn
 a mad nufa ɣidi
 a yajddig illan ɣ umalu n luin
 iwa mrḥba a willi d ɣid immaqqarn
 igit aqbil nɣ iga utmazirt
 a rbb'a inrzafn ad darnɣ tmyurm
 ayyur nɣ sin nɣ akkʷ imalass
 ayyur nɣ sin uggar nẓḍaṛ as

Tafugla n usgdan 
ar akkʷ itmun ufgan ɣ aytbaha udrar irgazn ula timɣarin afad ad sfuglan s kran tɣawsa ikcmn ɣ usgdan nɣ kra iga afuẓaṛ ɣ darsn, ɣayn a far tmunan ar qqrsn i kra n tfaska mun f ugwal d urarn n usgdan d tiɣri n lquran.

 urarn n usgdan : 

 amar iẓṛan afulki d ubuḍlu xljn
 iẓṛ tarwa wili duanin ilwalidayn
 asaras nit fkant tulɣa i rasulu lah
 arba cabab ur iddan f rbbi mami tunit
 nikki buda ndda f sidi rasulu lah
 ar bamt ayistma manik as rad nbḍu
 abda nmun ar nadra nbi muḥmad
 iɣli wayyur ɣlin itran igz umdlu
 iɣli rasulu lah isfawak timizar
 alah dax alah amla tzram alḥbab
 imi ljnt lix atbndaqn imuhmad
 atarumt igan tabjwt rix ad sudduḥ ar timazar an xila rasulu lah.
 awa ulakid awa ula stin uwgdud agisn ilix adax nalḍ rasulu lah.
 uniḥ s yisan umliln ⵒadan ugug sidi uli ulḍazi d sidi rasul ulah.
 amar yuufan atadla lⵒbaq ad amig afus n nqrt iⵒd ugnt imuⵒmad.
 amar yufan aymun tagut nsbaⵒ ayawi admid nzik zik ayamz aḍaras yawi slam i rasulah
 alah .alah ar daⵒ isufu udrar n urafa
 lala fatima d babas amard ḍin iḍli
 arqas inu srbi saydna jbril
 adas tini adax iufu rbbi
 sldḥ i lbriḥ xtidad iyidsi
 rauulu ulah ayid iḍran anmun
 ur idunt ncrk ur idunt nmun atili usanin rbbi d rsuli
 lḥurma id baba tunt alⵒrar atalḍamt sidi rasulu lah
 arba yakabar idan dar nabi yan duua ⵒigi yixf nrasulu lah
 alḥjaj awid ranin aḍaras blḍat slam inbi rasulu lah
 alḥur yat ar iggi nunti nur n tlba nur n igramni
 nusi tarwa nḍli d usawni nsrḍ aman ilajwa ad zalni
 alah.alah amlad ur d lmut
 alah.alah rbi ka ydawmni

Talɣa n Blɣnja

Blɣnja tga yat tlɣa lli skarn imaziḍn ḍ lmɣrib afad ad yilli unẓaṛ, ar tḥyaln i yan ukuray lssn as ihdumn n twtmt , cukuntn tmḍarin d imẓyan ɣ tgira asin aman ar t n tfin f ingratsn, ar turarn ilma ar kiḍ lkmn tama n wasif mḍlntin ɣ kra n tasga gisتيمسورت محند، (تدوين) 1995: أنشودة بلغنجا ، جريدة أدرار ، عدد 22

Urar n talɣnja 

 blɣnja, wa numn s rbbi
 walli iẓḍaṛn ad anɣ d iɣiyt
 s imikk n waman mmimnin
 win wuna ur yad mmimn i.
 blɣnja, wa numn s rbbi
 walli iẓḍaṛn ad aɣ d iɣiyt.
 ut, a ignna, s yan yidil n unẓaṛ !
 wa taɣla tasbaɛayt,
 tnna : bbaɛ tɣli d imula
 tnna : tra iɣri zgzawn a,
 wa taḍla d izimmr mmutnin
 ɣ imula zgzawnin.
 wa titrit, ṛẓm d i waman mmimnin yaḍ fad imula !
 fkat aɣ d akkʷ tagra d inifif !
 ad nagʷm ifṛḍ ad n waman
 ṛẓagn aɣ ur yad mmimn i.

Aṣṛḍ n uccn
ṭga yat ɣ tmyurin lli skarn t tmɣarin ɣ ssus akkʷ, tizi lli taln t agṛḍ nsn t s talalayt afad ad ibuɣlu ussgʷas tɣlid tuga itin ibxuyn zun d "tawka d akuz iɣrdayn.." ɣwid lli cctan tumẓin d taqayin, ar tmunan tt tùɣarin d imẓyan ɣwin aɣaras s kran tqqbilt ar turarn tt ar kiɣn flln t uccn ilma azlnd afad ad tnt ur yani yan.

 urarn n uṣṛḍ n uccn: 

 nṣṛḍ awn, a uccn d uɣrda
 nṣṛḍ i tẓikkit ula abaɣuɣ
 nṣṛḍ i buglḍif s iḥaḥan
 ula lawḥac ad aɣ ḍṛanin
 nṣṛḍ i lxir s darnɣ
 amin ! nṣṛḍ i tfunasin urunin.
 ldiyamt aḍaṛ
 a tinbrak ! ur akkʷ nzrib ula nɣawl mani.
 nṣṛḍ i tẓikkit ula abaɣuɣ
 nṣṛḍ i buglḍif s iḥaḥan
 ula lawḥac ad aɣ ḍṛanin
 nṣṛḍ i lxir s darnɣ
 amin ! nṣṛḍ i tfunasin urunin.
 ldiyamt aḍaṛ
 a tinbrak ! ur akkʷ nzrib ula nɣawl mani.
 nṣṛḍ i wuccn d ubaḍuḍ s ayt hmman.
 nṣṛḍ i uɣrda ula tiçikki
 ula lawḥac ad aɣ d ur lkmn
 uccn yan t igan
 yanf aḍaras.
 ad zzriɣ idaliwn n wulli

Arzzu ad, iwiɣ t id f urarn lli tiwnan ɣ ayt baha udrar , s yat tmyadast igan tamatayt da ismunn ingr tlḍiwin d trira, f sawlḍ g ifrdisn nns akkʷ, iwatsn ad tettyakz tumant ad g wudmawn nns s uynna s llan. s uyad, tamyadast tamatayt n tlḍiwin d urarn g urzzu ad lli ɣ sawlɣ f imik n wanawn acku tasga ad n aytbaha udrar ingḍ bahra ḍ tmyurin d tussna ḍayn af stiḍ ad sawlḍ f imik ḍ urarn ad, d ayt baha udrar ar ɣil ad mick n urarn ad yafuḍn awintn imzwura s ddu wakal.

Taggayt:Ayt Baha
Taggayt:Sus

 Tisaɣulin